Seguntes Gerhard Rohlfs l'orichen d' -én ye a partir d' -ano por la influencia de la pronunciación arabe, pasando dreitament la a latina ta la e. Atros autors precisan que esta influencia arabe ye lo fenomeno fonetico d'imala, caracteristico de l'algarabía u arabe hispán, lo que suposa que estos toponimos han estau transmesos a traviés de l'arabe a las luengas romances de los reconquistadors y repobladors.